ขอโทษนะครับ พอดีว่าผมรู้สึกเจ็บคอมาหลายวันมาก เหมือนมีอะไรติดอยู่ในคอ ไอตลอดเวลา แต่ไม่มีเสมหะนะครับ ไอแบบแห้งๆ กินน้ำบ่อยมากเลยครับ เวลานอนก็รู้สึกแน่นหน้าอก หายใจไม่สะดวก ไม่กล้าไปหาด้วยครับ ไม่ทราบสาเหตุเกิดจากอะไรหรอครับ
สวัสดีค่ะ อาการเจ็บคอ ไอ แห้งๆอาจจะเกิดจาก-คออักเสบและติดเชื้อ อาจเกิดได้จากเชื้อไวรัสและแบคทีเรีย-ต่อมทอนซิลอักเสบ-การติดเชื้อไวรัสเอ็บสไตน์บาร์ที่ทำให้เกิดโรคโมโนนิวคลิโอสิส (Mononucleosis) อาจมีคอแดง มีไข้ อ่อนเพลีย ม้ามโต-โรคไข้หวัดใหญ่ มักมีไข้สูง หนาวสั่น ปวดเมื่อยตามตัวร่วมด้วย-โรคกรดไหลย้อน อาจทำให้แสบร้อนกลางอก เจ็บคอ เรอบ่อย ไอได้เช่นกันการดูแลตัวเองเบื้องต้น ควรดื่มน้ำมากๆ รับประทานอาหารอ่อนๆสุกสะอาด หลีกเลี่ยงการใช้เสียง หากต้องไปในที่ชุมชนควรใส่หน้ากากอนามัย หลีกเลี่ยงอากาศแห้งหรือเย็นจัดๆ งดสูบบุหรี่ ไม่กินแล้วนอนทันทีถ้าเจ็บคอมาก จนเสียงหาย กินได้น้อย หรือแน่นหน้าอก หายใจไม่สะดวกร่วมด้วยดังกล่าวมา ควรพบแพทย์เพื่อตรวจเพิ่มเติมว่าเป็นการติดเชื้อรุนแรงที่ควรได้ยาฆ่าเชื้อร่วมด้วยหรือไม่